връзка с които в списъците със съдилища, посочени в член 2, точка 1 е необходимо да се внесат съответните изменения.
 Член 12
 Настоящият протокол се приема за неограничен срок от време.
 Член 13
 Всяка договаряща се държава може да поиска преразглеждане на настоящия протокол. В такъв случай, Председателят на Съвета на Европейските общности свиква конференция за такова преразглеждане.
 Член 14 (7)
 Настоящият Протокол, съставена в един екземпляр на немски, нидерландски, италиански и френски език, като и четирите текста имат еднаква сила, се депозира в архива на Секретариата на Съвета на Европейските общности. Генералният секретар изпраща надлежно заверено копие до правителството на всяка държава, подписала настоящия протокол.
 В доказателство за което, долуподписаните упълномощени лица положиха подписите си под настоящия протокол.
 Съставено в Люксембург на третия ден от месец юни хиляда деветстотин седемдесет и първа година.
 За Негово величество краля на белгийците,
 Alfons VRANCKX
 За президента на Федерална република Германия,
 Gerhard JAHN
 За президента на Френската република,
 René PLEVEN
 За президента на Италианската република,
 Erminio PENNACCHINI
 За Негово кралско височество Великия херцог на Люксембург,
 Eugène SCHAUS
 За Нейно величество кралицата на Нидерландия,
 C.H.F. POLAK
 (1) Текстът е изменен в съответствие с Конвенцията за присъединяването.
 (2) Вторият параграф е добавен в съответствие с член 30 от Конвенцията за присъединяването.
 (3) Параграф 1, както е изменен с член 31 от Конвенцията за присъединяването.
 (4) Текстът е изменен в съответствие с член 32 от Конвенцията за присъединяването.
 (5) По отношение на влизането в сила на Конвенцията за присъединяването виж член 39 от същата Конвенция.
 (6) Буква г), изменена в съответствие с член 33 от Конвенцията за присъединяването.
 (7) Виж също и втората алинея от член 37 от Конвенцията за присъединяването, който предвижда, че текстовете на английски, датски и ирландски език са с еднаква сила.
 СЪВМЕСТНА ДЕКЛАРАЦИЯ
 Правителствата на Кралство Белгия, Федерална република Германия, Френската република, Италианската република, Великото херцогство Люксембург и Кралство Нидерландия,
 При подписването на Протокола относно тълкуването от Съда на Конвенцията от 27 септември 1968 г. относно компетентността и изпълнението на съдебни решения по граждански и търговски дела,
 Като желаят да обезпечат възможно най-ефективното и единното прилагане на разпоредбите от този Протокол,
 Декларират, че са готови да организират в сътрудничество със Съда обмен на информация за съдебните решения, постановени то съдилищата, които са посочени в член 2, точка 1 от този Протокол, в изпълнение на Конвенцията и Протокола от 27 септември 1968 г.
 В доказателство за което, долуподписаните упълномощени лица положиха подписите си под настоящата Съвместна декларация.
 Съставено в Люксембург на третия ден от месец юни хиляда деветстотин седемдесет и първа г.
 За Негово величество Краля на белгийците,
 Alfons VRANCKX
 За президента на Федерална Република Германия,
 Gerhard JAHN
 За президента на Френската република,
 René PLEVEN
 За президента на Италианската република,
 Erminio PENNACCHINI
 За Негово кралско височество Великият херцог на Люксембург,
 Eugène SCHAUS
 За Нейно величество Кралицата на Нидерландия,
 C.H.F. POLAK
 